Na osnovu člana 69., a u vezi sa članom 72. Zakona o visokom obrazovanju („Službene novine Kantona Sarajevo“, broj: 36/22) i člana 104. stav (2), a u vezi sa članom 115. Statuta Univerziteta u Sarajevu, broj: 01-1093-3-1/18 od 28.11.2018. godine i Odluke Vijeća Fakulteta sporta i tjelesnog odgoja Univerziteta u Sarajevuo raspisivanju Javnog konkursa za izbor dekana Univerziteta u Sarajevu - Fakulteta sporta i tjelesnog odgoja, broj: 01-832/23 od 27.02.2023. godine, Univerzitet u Sarajevu **-** Fakultet sporta i tjelesnog odgoja, *raspisuje*

**JAVNI KONKURS**

**za izbor dekana Univerziteta u Sarajevu - Fakulteta sporta i tjelesnog odgoja za mandatni period 2023-2027 godine**

Kandidati za izbor dekana treba da ispunjavaju uvjete utvrđene članom 70. i članom 72. stav (2) Zakona o visokom obrazovanju ("Službene novine Kantona Sarajevo", broj: 36/22) i to:

* da je državljanin Bosne i Hercegovine;
* da je u radnom odnosu sa punim radnim vremenom na Univerziteta u Sarajevu - Fakultetu sporta i tjelesnog odgoja;
* da je na Univerzitetu u Sarajevu - Fakultet sporta i tjelesnog odgoja izabran u naučno-nastavno zvanje redovnog ili vanrednog profesora;
* da je član Vijeća Univerzitetu u Sarajevu - Fakultet sporta i tjelesnog odgoja;
* da nije član Upravnog odbora Univerziteta u Sarajevu;
* da ne obavlja funkcije u organima izvršne i zakonodavne vlasti, političkim strankama i sindikalnim organizacijama;

Dekan se bira na mandatni period od četiri (4) godine sa mogućnošću još jednog uzastopnog izbora.

**Uz svojeručno potpisanu Prijavu, kandidati su obavezni dostaviti:**

**1)** Biografiju/životopis potpisanu od strane kandidata;

**2)** Opis naučnog i stručnog rada potpisan od strane kandidata;

**3)** Program rada za mandatni period potpisan od strane kandidata (u printanoj i elektronskoj formi);

**4)** Izvod iz matične knjige rođenih;

**5)** Uvjerenje o državljanstvu (ne starije od 3 mjeseca);

**6)** Odluku Senata o izboru u naučno-nastavno zvanje redovnog ili vanrednog profesora na Univerzitetu u Sarajevu - Fakultet sporta i tjelesnog odgoja;

**7)** Potvrdu Univerzitetu u Sarajevu - Fakultet sporta i tjelesnog odgoja da je član Vijeća i da je u radnom odnosu sa punim radnim vremenom na Univerzitetu u Sarajevu - Fakultetu sporta i tjelesnog odgoja izdatu nakon objavljivanja javnog konkursa u dnevnim novinama;

**8)** Potpisane i ovjerene izjave od strane nadležne općinske službe ili notara, kojima kandidat potvrđuje:

**a)** da nije član Upravnog odbora Univerziteta u Sarajevu;

**b)** da ne obavlja funkcije u organima izvršne i zakonodavne vlasti, političkim strankama i sindikalnim organizacijama;

Tražena dokumentacija se prilaže u originalu ili ovjerenoj fotokopiji.

Kandidati koji ispunjavaju uvjete za izbor dekana javno će prezentirati ponuđeni program rada na sjednici Vijeća Univerziteta u Sarajevu -Fakulteta sporta i tjelesnog odgoja.

Kandidat koji bude izabran dužan je dostaviti:

1. Uvjerenje da se protiv njega ne vodi krivični postupak;

2. Ovjerenu izjavu od strane nadležne općinske službe ili notara da se na istog ne odnosi član IX. stav (1) Ustava Bosne i Hercegovine.

Konkurs se objavljuje u jednom dnevnom listu, web stranici Fakulteta i web stranici Univerziteta u Sarajevu.

Rok za prijavljivanje zaintresiranih kandidata je 15 dana od dana objavljivanja konkursa.

Prijavu na konkurs kandidat predaje na Protokol Univerziteta u Sarajevu - Fakulteta sporta i tjelesnog odgoja ili preporučenom poštom na adresu Fakulteta:

**Patriotske lige broj 41**

**71000 SARAJEVO**

Prijava se dostavlja u zatvorenoj koverti, sa naznakom „PRIJAVA NA KONKURS ZA IZBOR DEKANA - ZA KOMISIJU – ne otvarati“.

Nepotpune i neblagovremene prijave se neće uzeti u razmatranje.